
ŠIAULIŲ MIESTO SAVIVALDYBĖS TARYBA

SPRENDIMAS
DĖL PRITARIMO IŠNUOMOTI VALSTYBINĖS ŽEMĖS SKLYPĄ  GLUOSNIŲ G. 9B, ŠIAULIŲ MIESTE 
2024 m.                   d. Nr. T-
Šiauliai 

Vadovaudamasi Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu, 9 straipsnio 1 dalies 1 punktu, 3 dalimi, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl kitos paskirties valstybinės žemės sklypų pardavimo ir nuomos taisyklių patvirtinimo“, 2 punktu, 39.7 ir 43.5.5 papunkčiais ir 44 punktu, Pastatų, statinių, įrenginių, pastatytų iki 1996 m. sausio 1 d., saugaus naudojimo termino nustatymo tvarka, patvirtinta Lietuvos Respublikos aplinkos ministro 2003 m. gegužės 19 d. įsakymo Nr. 237 „Dėl Pastatų, statinių, įrenginių, pastatytų iki 1996 m. sausio 1 d., saugaus naudojimo termino nustatymo tvarkos patvirtinimo“ 1 punktu (toliau – Tvarka), ir statybos techniniu reglamentu STR 1.12.06:2002 „Statinio naudojimo paskirtis ir gyvavimo trukmė“, patvirtintu Lietuvos Respublikos aplinkos ministro 2002 m. spalio 30 d. įsakymo Nr. 565 „Dėl statybos techninio reglamento STR 1.12.06:2002 „Statinio naudojimo paskirtis ir gyvavimo trukmė“ patvirtinimo“ 1 punktu (toliau – STR 1.12.06:2002), įgyvendindama Šiaulių miesto savivaldybės vardu sudaromų sutarčių pasirašymo tvarkos aprašo, patvirtinto Šiaulių miesto savivaldybės tarybos 2023 m. rugsėjo 7 d. sprendimo Nr. T-381 „Dėl Šiaulių miesto savivaldybės vardu sudaromų sutarčių pasirašymo tvarkos aprašo patvirtinimo“ 1 punktu, 5.9 papunktį, 9 punktą, atsižvelgdama į akcinės bendrovės „Šiaulių energija“ 2024‑05-30 prašymą Nr. SD-1462 (registracijos DVS „Avilys“ Nr. G-4147), į tai, kad žemės sklype esantis pastatas – boilerinė (unikalus Nr. 2997-0014-1014) pastatytas 1970 m., ekonomiškai pagrįstos naudojimo trukmės terminas yra 80 metų, nuomos terminas apskaičiuojamas pagal statinių ar įrenginių, pastatytų iki 1996 m. sausio 1 d. nekilnojamojo daikto kadastro duomenų byloje nurodytus statinio ar įrenginio nusidėvėjimo duomenis, vadovaujantis aplinkos ministro patvirtinta pastatų, statinių ir įrenginių, pastatytų iki 1996 m. sausio 1 d., saugaus naudojimo termino nustatymo tvarka, Šiaulių miesto savivaldybės taryba nusprendžia:
. Išnuomoti ne aukciono būdu ketveriems metams akcinei bendrovei „Šiaulių energija“ 0,0135 ha ploto valstybinės žemės sklypą (kadastro Nr. 2901/0008:321, unikalus Nr. 2901-0008-0321) Gluosnių g. 9B, Šiaulių mieste, nuomos terminą apskaičiuojant vadovaujantis Tvarka ir STR 1.12.06:2002 priedo 16.1 papunkčiu, pagal valstybinės žemės nuomos sutarties projekte (pridedama) įrašytas sąlygas.
. Nustatyti, kad 0,0135 ha ploto valstybinės žemės sklypo Gluosnių g. 9B, Šiaulių mieste, vertė, nuo kurios skaičiuojamas žemės nuomos mokestis, apskaičiuota taikant individualų turto vertinimą pagal Turto ir verslo vertinimo pagrindų įstatymą yra 2600 Eur.
Šis sprendimas gali būti skundžiamas ne vėliau kaip per vieną mėnesį nuo jo įteikimo dienos paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose, arba Bendrosios kompetencijos teismui Lietuvos Respublikos civilinio proceso kodekso nustatyta tvarka.

